Diari Oficial de la Generalitat Valenciana


Sumari del DOGV 6112, del 29-09-2009 (2009/10924)

RESOLUCIÓ de 23 de setembre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Agència Valenciana de Salut (Hospital Arnau de Vilanova) i la Fundació ERESA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10279


Data del document
:   23-09-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Agència Valenciana de Salut
    * cooperació administrativa
    * fundació
    * investigació mèdica

RESOLUCIÓ de 23 de setembre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Agència Valenciana de Salut (Hospital Arnau de Vilanova) i la Fundació ERESA.  
 [2009/10746]  
L'Agència Valenciana de Salut (Hospital Arnau de Vilanova) i la Fundació ERESA han subscrit, després de la tramitació prèvia reglamentària, el 5 d'agost de 2009, un conveni de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 1749/2009, i que figura com a annex d'esta resolució.  
València, 23 de setembre de de 2009.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre l'Agència Valenciana de Salut (Hospital Arnau de Vilanova) i la Fundació ERESA  
València, 5 d'agost de 2009  
Reunits  
D'una part, Luis Eduardo Rosado Bretón, en la seua condició de director gerent de l'Agència Valenciana de Salut, facultat per a la firma d'este conveni en virtut de la delegació de funcions per acord del Consell d'Administració de l'Agència Valenciana de Salut d'1 de febrer de 2007, publicat en el DOCV núm. 5.453, de data 19 de febrer de 2007.  
D'una altra part, Vicente Saus Mas, NIF 82579117-O, com a representant de la Fundació Grup ERESA per al Desenrotllament i la Investigació Mèdica (d'ara en avant Fundació ERESA), amb CIF K83300432 i amb domicili en l'Av. Campanar núm. 114 Baix, 46508-València, capacitat per a subscriure el present conveni en virtut de l'escriptura de poder atorgada en data 9 d'abril de 2008 davant del notari D. Alejandro Cervera Taulet, Protocol número 870.  
Ambdós representants, reconeixent-se mútuament capacitat jurídica suficient, subscriuen en nom de les respectives entitats el present acord i, a este efecte  
Exposen  
1. Que en l'Hospital Arnau de Vilanova s'ha creat una Unitat de Referència de Psicopatologia Neurofisiológica per a la Comunitat Valenciana formada per un grup multidisciplinari d'especialistes, l'objectiu del qual és el diagnòstic i el tractament de les patologies mentals amb un trastorn neuronal o cognitiu.  
2. Que la Fundació Grup ERESA per al desenrotllament i la investigació mèdica és una entitat privada sense ànim de lucre que perseguix fins d'interés general, i que té com a finalitat bàsica l'impuls, promoció, suport i divulgació de la investigació en l'àmbit de les ciències de la salut, així com la formació i la docència en l'àmbit sanitari.  
3. Que ambdós parts tenen un interés especial a potenciar i desenrotllar les labors d'investigació, per la qual cosa formalitzen el present conveni que es regirà segons les següents  
Clàusules  
Primera. Objecte del conveni  
L'objecte d'este conveni és l'establiment d'unes bases d'actuació per a la col·laboració entre la Unitat de Referència de Psicopatologia Neurofisiológica de l'Hospital Arnau de Vilanova i Fundació ERESA en el seu vessant de diagnòstic per la imatge.  
Segona. Modalitats de col·laboració  
Amb l'objecte de satisfer l'objectiu definit en l'article anterior, ambdós parts es comprometen, amb els mitjans que puguen disposar, i d'acord amb les normes de cada una de les entitats a:  
a) Facilitar la mobilitat i l'accés a les seues instal·lacions d'investigadors i personal d'ambdós institucions.   
b) Fomentar la participació en projectes i programes d'investigació i desenrotllament conjunts.  
c) Assessorament mutu en qüestions relacionades amb l'activitat d'ambdós entitats.  
d) Facilitar l'intercanvi de dades relacionades amb la línia d'investigació.  
e) Facilitar l'intercanvi recíproc de documents, llibres, publicacions i altres materials d'investigació, sempre que no hi haja compromisos previs que ho impedisquen.  
Qualssevol activitats que siguen considerades d'interés mutu, dins de les disponibilitats i objectius de les parts i de les activitats que constituïxen l'objecte d'este acord.  
Tercera. Contingut dels convenis específics  
Cada projecte en el marc d'este acord serà objecte d'un conveni específic que haurà de contindre, entre altres, els aspectes següents:  
- Definició de l'objectiu que es perseguix.  
- Descripció del pla de treball, que inclourà les distintes fases del mateix i la cronologia del seu desenrotllament.  
- Pressupost total i mitjans materials i humans que requerisca l'esmentat programa, especificant les aportacions de cada entitat.  
- Normes per a la coordinació, execució i seguiment del projecte.  
Noms de les persones, una per cada part, que es designaran per mutu acord i es responsabilitzaran de la marxa del conveni  
Regulació de la propietat intel·lectual i industrial que del conveni especifique puga derivar-se.  
Regulació de l'explotació comercial dels resultats obtinguts, si és el cas.  
Quarta. Personal col·laborador  
Es designa com a responsables per al desenrotllament de la col·laboració objecte del present acord a les persones següents:  
- Per part de la Fundació ERESA: Vicente Belloch Ugarte, director Científic.  
- Per part de l'Hospital Arnau de Vilanova: José Salazar Fraile  
Qualsevol modificació d'esta relació necessitarà l'acord expresse de la comissió de seguiment definida en la clàusula quinta.  
Quinta. Comissió de seguiment  
Per a facilitar el seguiment i compliment d'este acord, així com l'elaboració dels convenis específics, es constituirà una comissió de seguiment mixta paritària integrada per José Salazar Fraile de l'Hospital Arnau de Vilanova i per D. Vicente Belloch, director Científic d'ERESA, o persones en qui deleguen. La dita comissió es constituirà en el termini de trenta dies, comptats a partir de la data de la firma d'este acord  
Sexta. Confidencialitat i publicació dels resultats  
Cada una de les parts es compromet a no difondre en cap cas informació referent a aspectes científics, clínics, assumptes econòmics o d'organització interna pertanyent a l'altra part a què hagen pogut tindre accés en ocasió de l'execució d'este acord, sempre que estes informacions no siguen de domini públic o que la seua revelació siga requerida per la llei.  
Les dades i informes obtinguts durant la realització dels projectes conjunts, així com els resultats finals, tindran caràcter confidencial. Quan una de les parts desitge utilitzar els resultats parcials o finals, en part o totalment, per a la publicació com a article, conferència, etc., haurà de sol·licitar la conformitat de l'altra part.  
En les publicacions es respectarà sempre la menció dels autors dels treballs. En qualsevol cas en la difusió de resultats es farà sempre referència especial a este acord.  
Les disposicions relatives a la confidencialitat dels resultats subsistiran durant un període de 3 anys des de la finalització del present acord.  
Sèptima. Tractament de dades de caràcter personal   
En relació al tractament de les dades de caràcter personal, en tot moment es respectarà el que establix la Llei Orgànica 15/1999 de 13 de desembre de protecció de dades de caràcter personal, en la Llei 1/2003 de la Generalitat Valenciana de 28 de gener de 2003, sobre drets i informació del pacient de la Comunitat Valenciana, així com el Reial Decret 1720/2007, de 21 de desembre i es complirà el que establix la Llei 13/1986, de 14 d'abril de foment i coordinació general de la investigació científica i tècnica.  
Respecte a l'accés a les històries clíniques, es garantirà la confidencialitat de la informació en elles contingudes d'acord amb l'article 21.4 de la Llei 1/2003, de 28 de gener de la Generalitat Valenciana, d'acord amb l'article 11.2.e) de la Llei 15/1999, de 13 de desembre.  
L'Hospital Arnau de Vilanova facilitarà al responsable del projecte de Fundació ERESA accés a les històries clíniques dels pacients que l'Hospital determine, amb l'objecte d'obtindre una valoració científica o diagnòstica complementària sobre l'estat de salut del pacient. L'investigador responsable del projecte tindrà, a l'efecte del que disposa la Llei Orgànica 15/1999 de protecció de dades de caràcter personal, la consideració d'encarregat del tractament, accedint a les dades personals únicament per a un servici als responsables dels mateixos.  
Les històries clíniques seran tractades per l'encarregat del tractament d'acord amb les pautes establides per l'hospital, en concret:  
- Les dades no s'utilitzaran per a una finalitat diferent de què és objecte el present conveni  
- No es comunicaran, ni tan sols per a la seua conservació, a altres persones.  
Les còpies del treball o els fitxers temporals que es facen per a dur a terme la prestació del servici seran destruïts o tornats a l'hospital una vegada que deixen de ser necessaris, igual que qualsevol altre document o arxiu en què consten dades de caràcter personal.  
Atés que les històries clíniques contenen dades especialment protegits s'observaran les mesures de seguretat del nivell previstes en el Reial Decret 1720/2007. És obligació de l'hospital comunicar la forma d'aplicar estes mesures a l'encarregat del tractament.   
L'encarregat del tractament no podrà subcontractar la prestació del servici sense l'autorització prèvia de l'hospital.  
Octava. Entrada en vigor i duració  
El present conveni entrarà en vigor el dia de la seua firma, i tindrà una duració de tres anys, podent prorrogar-se pels mateixos períodes de temps per acord expresse de les parts firmants del conveni (articles 6 de la Llei 30/92, de RJPAC, i segon del Decret 20/1993). No obstant això, es consideren causes de rescissió del present conveni, a més de l'esgotament de la seua vigència:  
a) L'incompliment manifest de les obligacions assumides per qualsevol de les parts.  
b) L'acord mutu de les parts  
c) La denúncia expressa d'una de les parts, manifestant-ho per escrit a l'altra part amb una antelació de dos mesos a la data en què vaja a donar-ho per finalitzat.  
d) Desaparició de les circumstàncies que van donar origen al mateix.  
Novena. Modificació i resolució  
Les parts podran modificar o resoldre el present document en qualsevol moment per mutu acord. Qualsevol de la parts podrà, al seu torn, resoldre el present acord comunicant-ho per escrit a l'altra part amb dos mesos d'antelació a la data en què vaja a donar-ho per acabat. En ambdós casos hauran de finalitzar-se les tasques dels convenis específics que estiguen en vigor.  
Desena. Discrepàncies  
Fundació ERESA i l'Hospital Arnau de Vilanova es comprometen a resoldre de manera amistosa qualsevol desacord que puga sorgir en el desenrotllament del present acord.  
En cas de conflicte per divergències en la interpretació o execució del present acord, ambdós parts acorden sotmetre's a la normativa processal específicament aplicable.  
I en prova de conformitat amb tot l'anteriorment exposat, ambdós parts firmen el present document que s'estén per duplicat i a un només efecte en el lloc i la data al principi indicats.  
Agència Valenciana de Salut, el director gerent  
Luis Eduardo Rosado Bretón  
Fundació ERESA,  
Vicente Saus Mas